Unha vida violenta

Unha vida violenta é unha novela en lingua italiana escrita por Pier Paolo Pasolini e publicada en 1959 polo selo editorial Garzanti co título orixinal de Una vita violenta.

Foi traducido ao galego por Gonzalo Vázquez e foi publicado pola Editorial Hugin e Munin no ano 2012.

 Características 
miniatura|Pier Paolo Pasolini.
Pasolini comezara a traballar na obra en 1955, coa intención de continuar o proxecto iniciado con Ragazzi di vita, é dicir, seguir a explicar as condicións de vida da mocidade na emerxente periferia urbana de Roma. Por consello do editor, o autor suprimiu algún feito escabrosos e conflitivos politicamente.

A obra quedou finalista do premio Strega de 1959, entregado a Il Gattopardo de Giuseppe Tomasi di Lampedusa.

A novela narra a historia dun mozo, Tommaso Puzzilli, que vive na periferia romana de Pietralata. El, e tamén os seus compañeiros, sabe o que é pasar fame e coñece así mesmo a delincuencia, o crime organizado e a prostitución. Trata tamén da degradación cara a un comportamento violento e bárbaro.

 Notas 

 Véxase tamén 
 Ligazóns externas 
 Máis información sobre a novela 

Categoría:Obras narrativas en italiano
Categoría:Obras literarias de 1959
Categoría:Novelas ambientadas en Italia
Categoría:Obras traducidas do italiano ao galego